GL: เติบโตไปกับ Digital Platformแนะซื้อเป้าหมาย 28 บ.Upside 28%
การเติบโตจะมาจากธุรกิจ Digital Platform ในต่างประเทศ โดยเริ่มพัฒนาในกัมพูชาก่อน และนำไปใช้ในลาว และจะใช้ในอินโดนีเซียเป็นประเทศต่อไป ซึ่ง Platform นี้สร้างอุปสงค์และใกล้ชิดผู้บริโภคผ่านโครงข่ายโทรคมนาคมและซอฟแวร์ที่เป็นการเงินอิเลคทรอนิกส์ บริษัทจะได้ทั้งรายได้ดอกเบี้ยและค่าธรรมเนียมจากซับพลายเออร์และได้รายได้ดอกเบี้ยจากลูกค้า และหากมีเงินเหลือบริษัทก็ให้สินเชื่อระยะสั้นกับ SME เพื่อใช้เป็นเงินทุนหมุนเวียน ซึ่งก็จะได้รายได้ดอกเบี้ยส่วนนี้เข้ามาเสริมด้วย
17 ก.พ. 2559

บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้ (17 ก.พ.) ว่า บริษัท กรุ๊ปลีส จำกัด (มหาชน) หรือ GL กำไรสุทธิ ไตรมาส 4/58 ออกมาตามคาด โดยอยู่ที่ 193 ล้านบาท (+106%ไตรมาส 4/58 และ 28%เทียบไตรมาสก่อนหน้า) และกำไรสุทธิทั้งปี 2015 เท่ากับ 583 ล้านบาท (+402%ไตรมาส 4/58) โดยการเติบโตมาจากธุรกิจในต่างประเทศ ทั้งส่วนที่เป็นรายได้ดอกเบี้ยและไม่ใช่ดอกเบี้ย โดยเฉพาะในกัมพูชา สำหรับสินเชื่อ ณ สิ้นปี 58 หดตัว 3.7% เพราะสินเชื่อเช่าซื้อในไทยลดลง แต่สินเชื่อในต่างประเทศขยายตัวสูงและประเมินว่าอยู่ที่ 29% ของสินเชื่อรวมบริษัท
การเติบโตจะมาจากธุรกิจ Digital Platform ในต่างประเทศ โดยเริ่มพัฒนาในกัมพูชาก่อน และนำไปใช้ในลาว และจะใช้ในอินโดนีเซียเป็นประเทศต่อไป ซึ่ง Platform นี้สร้างอุปสงค์และใกล้ชิดผู้บริโภคผ่านโครงข่ายโทรคมนาคมและซอฟแวร์ที่เป็นการเงินอิเลคทรอนิกส์ บริษัทจะได้ทั้งรายได้ดอกเบี้ยและค่าธรรมเนียมจากซับพลายเออร์และได้รายได้ดอกเบี้ยจากลูกค้า และหากมีเงินเหลือบริษัทก็ให้สินเชื่อระยะสั้นกับ SME เพื่อใช้เป็นเงินทุนหมุนเวียน ซึ่งก็จะได้รายได้ดอกเบี้ยส่วนนี้เข้ามาเสริมด้วย
คุณภาพสินทรัพย์ดีขึ้นมาก โดยระดับ NPL ratio ลดลงเป็น 6.1% และมี Credit cost  4.9% ใน ไตรมาส 4/58 (ทั้งปี 2015 เท่ากับ 5.5%) จาก NPL ratio สูงสุดที่ 12% ใน 2Q14 และ Credit cost สูงสุด 10.4%
ปรับเพิ่มคาดการณ์กำไรสุทธิปี 60 ขึ้น 21% สะท้อนผลตอบแทนจากการลงทุนในต่างประเทศที่เติบโตดี ขณะที่คงประมาณการปี 2016 ไว้เท่าเดิม โดยยังไม่ได้สะท้อนกำไรจากธุรกิจในอินโดนีเซียที่จะเริ่มต้นภายในครึ่งแรกปี 59 นี้ (ขณะนี้รอใบอนุญาตจากทางการอินโดนีเซีย ถ้าได้ก็ดำเนินธุรกิจได้และคาดว่าจะมีกำไรทันที) แนะนำซื้อ ให้ราคาพื้นฐาน 28 บาท อิงกับ Gordon Growth Model ที่เทียบเท่ากับ P/BV ปี 2016 ที่ 4.9 เท่า